સરકાર દ્વારા દેશનો કોઈ પણ નાગરિક ભૂખ્યો સુવે નહીં તે અંગેની ચિંતા કરી, સસ્તા અનાજના વિક્રેતાઓની મદદ થી ગરીબોને રેશનિંગનું અનાજ પૂરું પાડે છે, પરંતુ સસ્તા અનાજના કેટલાક વિક્રેતાઓ ગરીબોના મોંમાંથી કોળિયો ઝૂંટવવાનું પાપ કરી રોકડી કરી લેવા સસ્તા અનાજનું બ્લેક માર્કેટિંગ કરી રહયા છે, સરકારે આવી બદી નાથવા ઓનલાઇન પદ્ધતિ અપનાવી છે, પરંતુ ”પાવરધા ” વિક્રેતાઓ ઓનલાઇન ડિજિટલ વ્યવસ્થાને પણ ચકમો આપવા રસ્તા શોધી કાઢે છે તેમાં એક સરળ રસ્તો ગમેતે બહાના બતાવી જથ્થો મોડો ઉઠાવવો, અને માલ હજુ આવ્યો નથીને બહાના આગળ ધરી મોટાભાગનો  જથ્થો બરોબર વગે કરી રોકડી કરી લેવી, આ અંગેનું ધ્યાન આવતા જીલ્લા પુરવઠા વિભાગે કાર્યવાહી હાથ ધરી હોવાની સૂત્રો પાસેથી જાણકરી મળી છે